cyanic-selkie/wikianc huggingface dataset:
Καρκίνος του παχέος εντέρου
Χημειοθεραπεία - Φαρμακευτική θεραπεία του καρκίνου του Παχέος Εντέρου
Η Merck Serono, ο βιοφαρμακευτικός κλάδος της Merck, ανακοίνωσε στις; 02-03-2015 την εκ νέου διάθεση στην ελληνική αγορά της κετουξιμάμπης (cetuximab) για την αντιμετώπιση του μεταστατικού καρκίνου παχέος εντέρου (mCRC) για ασθενείς με μη μεταλλαγμένους (Wild Type) RAS όγκους καθώς και του υποτροπιάζοντα ή/και μεταστατικού καρκίνου κεφαλής και τραχήλου από πλακώδη κύτταρα (Squamous Cell Carcinoma of Head & Neck). Στον καρκίνο κεφαλής και τραχήλου, η κετουξιμάμπη (cetuximab) αποτελεί τη μοναδική εξατομικευμένη βιολογική θεραπεία.
Παραπομπές
εντέρου Κατηγορία:Παθήσεις του εντέρου Κατηγορία:Παθήσεις που διαγιγνώσκονται με εξέταση κοπράνων
Κυβέρνηση Αλέξανδρου Διομήδη 1949
Η Κυβέρνηση Αλέξανδρου Διομήδη 1949 (Ιούνιος 1949 – Ιανουάριος  1950) - διορίστηκε από τον βασιλιά Παύλο, στη θέση της προηγούμενης κυβέρνησης Σοφούλη λόγω θανάτου του Πρωθυπουργού.
Κατά την θητεία της κυβέρνησης αυτής, έληξε - με ήττα του Δημοκρατικού Στρατού, - ο εμφύλιος πόλεμος.
Στις 28 Αυγούστου 1949 και ύστερα από την περικύκλωση των ανταρτών από τον κυβερνητικό στρατό στις οροσειρές του Γράμμου και του Βίτσι, ο γενικός γραμματέας του ΚΚΕ, Νίκος Ζαχαριάδης, έδωσε την εντολή υποχώρησης προς το αλβανικό έδαφος, και της παύσης των ένοπλων συγκρούσεων.
Από το φθινόπωρο του 1950 και μετά, η πολιτική ζωή της χώρας στρέφεται γύρω από τις αναμενόμενες για τις αρχές του 1950 βουλευτικές εκλογές. Σε αυτό το πλαίσιο εντάσσεται η δημιουργία της Εθνικής Προοδευτικής Ενώσεως Κέντρου, του κόμματος του Νικολάου Πλαστήρα που με τη σύμπραξη των Εμμανουήλ Τσουδερού (αρχηγός του Δημοκρατικού Προοδευτικό Κόμματος, τότε) και Γεωργίου Καρτάλη, ανακοίνωσαν στις 14 Δεκεμβρίου του 1949, την κάθοδο στις εκλογές. Αρχές Ιανουαρίου θα ξεσπάσει το λεγόμενο «Σκάνδαλο των καυσίμων» ή «Σκάνδαλο Χατζηπάνου», που θα οδηγήσει στις 5 Ιανουαρίου το κόμμα των Φιλελευθέρων στην παραίτηση από την κυβέρνηση Διομήδη, η οποία, με την σειρά της, θα παραιτηθεί στις 6 Ιανουαρίου.
Αναφορές
1949 06 1949 06 Κατηγορία:Ελληνικός Εμφύλιος 1946 - 1949 Κατηγορία:1949 Κατηγορία:1950
Κλειδοθήκη
thumb|right|270px|τυπικό μπρελόκ Οι κλειδοθήκες, γνωστές συχνά (άκλιτα) ως μπρελόκ, είναι συσκευές βασικού τύπου με σκοπό την συγκέντρωση κλειδιών με ένα εργονομικό τρόπο. Συνήθως μεταφέρονται από τον κάτοχό τους ή κρεμιούνται σε ειδικές κλειδοκρεμάστρες (επίσης γνωστές ως κλειδοθήκες ενίοτε).
Κύριος σκοπός τους είναι η προστασία του κατόχου από το χάσιμο κλειδιών αλλά και η εργονομία που προσφέρουν με την ευκολία που παρέχουν στην μεταφορά διαφόρων κλειδιών ή και άλλων αντικειμένων ταυτόχρονα.
Δεν είναι απαραίτητο να μεταφέρουν μόνο κλειδιά. Για παράδειγμα, τελευταία είναι συνηθισμένη η μεταφορά μνημών USB με αυτές ή και ειδικών συναγερμών για αυτοκίνητα (τα οποία μπορούν να θεωρηθούν ότι αποτελούν μέρος της κλειδοθήκης)
Πολλές φορές η ίδια η κλειδοθήκη προσφέρει πρόσθετες υπηρεσίες, με τυπική να είναι η έναρξη ή ακύρωση του συναγερμού ενός αυτοκινήτου.
Έρχονται σε διάφορα χρώματα και σχέδια και δεν παύουν να είναι και μέρος της μόδας, ως μέρος του συνόλου ντυσίματος ενός σύγχρονου ανθρώπου. Κάποια μπρελόκ είναι συλλεκτικά αντικείμενα.
Τεχνικά
Συνήθως αποτελούνται από ένα κρίκο ο οποίος δημιουργεί 2 βρόχους με τρόπο ώστε να επιτρέπει το πέρασμα και την προστασία των κλειδιών (ή άλλων αντικειμένων, όπως μια USB μνήμη). Είναι τυπικό να είναι συνδεδεμένος με ένα αλυσιδάκι το οποίο είναι με τη σειρά του συνδεδεμένο σε ένα διακοσμητικό, ή άλλης λειτουργίας, αντικείμενο (όπως τον συναγερμό αυτοκινήτου που αναφέρθηκε παραπάνω).
Κατηγορία:Εργαλεία
Θερινή Ώρα Ανατολικής Ευρώπης
Η Θερινή Ώρα Ανατολικής Ευρώπης (EEST) είναι ένα από τα ονόματα της ζώνη; ώρας UTC+3, 3 ώρες μπροστά από τη Συντονισμένη Παγκόσμια Ώρα. Χρησιμοποιείται ως καλοκαιρινή θερινή ώρα σε ορισμένες Ευρωπαϊκές και μεσανατολικές χώρες, και είναι ολόιδια με τη Χειμερινή Ώρα Αραβίας, την Ώρα Ανατολικής Αφρικής και την Ώρα Μόσχας. Κατά τη διάρκεια των χειμερινών περιόδων, χρησιμοποιείται η Ώρα Ανατολικής Ευρώπης (UTC+2).
Από το 1996 η Ευρωπαϊκή Θερινή Ώρα χρησιμοποιείται από την τελευταία Κυριακή του Μαρτίου μέχρι την τελευταία Κυριακή του Οκτωβρίου. Προηγουμένως οι κανόνες δεν ήταν ενιαία σε όλη την Ευρωπαϊκή Ένωση.
Χρήση
Οι ακόλουθες χώρες και εδάφη χρησιμοποιούν την Θερινή Ώρα Ανατολικής Ευρώπης κατά τη διάρκεια του καλοκαιριού:
Το 1991 η EEST χρησιμοποιήθηκε επίσης στις ζώνες ώρας Μόσχας και Σαμάρας της Ρωσίας. Η Αίγυπτος έχει χρησιμοποιηθεί στο παρελθόν την EEST το 1957-2010 και το 2014-2015. Η Τουρκία, έχει χρησιμοποιηθεί την EEST το 1970-1978, τη Θερινή Ώρα Μόσχας την περίοδο 1979-1983, και την EEST το 1985-2016.
μικρογραφία|308x308εσ|Ευρωπαϊκή καλοκαίρι
Παραπομπές
Ευρωπη
1810 Επιμηθεύς
Ο Επιμηθεύς (Epimetheus) είναι ένας αστεροειδής που περιφέρεται στην εσωτερική περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 12,605. Δεν πρέπει να συγχέεται με τον ομώνυμο δορυφόρο του πλανήτη Κρόνου. Ανακαλύφθηκε το 1960 από τον Ολλανδοαμερικανό αστρονόμο Τομ Γκέρελς, που παρατηρούσε από το Αστεροσκοπείο του Πάλομαρ, καθώς και από το ζεύγος Ολλανδών αστρονόμων Κορνέλις Γιοχάνες φαν Χάουτεν και Ίνγκριντ φαν Χάουτεν-Γκρένεφελντ, και πήρε το όνομα του Τιτάνα Επιμηθέα από την ελληνική μυθολογία.
Εξωτερικοί σύνδεσμοι
Επιμηθευς
Κολινδρός
Ο Κολινδρός είναι κωμόπολη που βρίσκεται στη βόρεια Πιερία και ανήκει στην κεντρική Μακεδονία. Το ομώνυμο Δημοτικό Διαμέρισμα έχει δύο οικισμούς, με 3.895 κατοίκους. Οι οικισμοί είναι ο Κολινδρός και τα Παλιάμπελα. Είναι παραδοσιακός οικισμός και φημίζεται για τα κεράσια του.
Θέση
Βρίσκεται σε μικρή απόσταση από τo Αεροδρόμιο "Μακεδονία"  και τα αστικά κέντρα Θεσσαλονίκης (50 χλμ.), Κατερίνης (40 χλμ) και Βέροιας (40 χλμ), με θέα στο όρος Όλυμπο, στο Θερμαϊκό κόλπο και στον ποταμό Αλιάκμονα. Η θέση του είναι στις βορειοανατολικές παρυφές των Πιερίων όρεων, σε υψόμετρο από 250 έως 350 μέτρα.
Ιστορία
Πιθανότατα κτίστηκε πριν από το 14ο αιώνα στη θέση αρχαίου πολίσματος των Αλεξανδρινών χρόνων.
Υποστηρίζεται από πολλούς ότι ο Αλέξης Ζορμπάς, ήρωας του ομώνυμου έργου του Νίκου Καζαντζάκη, ως υπαρκτό πρόσωπο καταγόταν ή και έζησε στον Κολινδρό, όπου βρίσκεται το πατρικό του σπίτι. Ο πατέρας του Ζορμπά ασχολούνταν εκεί με το εμπόριο γεωργικών προϊόντων.
Το 1821 οπλοφόροι με επικεφαλής το Θεόφιλο Καΐρη και το Γρηγόρη Ζούλα πολιόρκησαν την τουρκική φρουρά του Κολινδρού. Ο Κολινδρός έπαιξε καθοριστικό ρόλο στη Μακεδονική επανάσταση του 1878, καθώς και στο Μακεδονικό Αγώνα με κυριότερο Μακεδονομάχο τον οπλαρχηγό Αθανάσιο Χατζόπουλο (καπετάν Μακρή).
Ο Κολινδρός υπήρξε θερινή κατοικία του επισκόπου Κίτρους το 19ο αιώνα.
Υποδομή
μικρογραφία|Το μεγαλύτερο πλατάνι στην περιοχή Βίλες. Στον Κολινδρό λειτουργεί τράπεζα, ειρηνοδικείο, υποθηκοφυλακείο, ταχυδρομείο, ένα γυμνάσιο-λύκειο, δύο δημοτικά, βρεφονηπιακός, δύο γήπεδα ποδοσφαίρου (η τοπική ομάδα Αναγέννηση Κολινδρού αγωνίζεται στη Β΄ ερασιτεχνική από την περίοδο 2007-08) και μπάσκετ, κολυμβητήριο, αγροτικό ιατρείο, πολιτιστικό κέντρο, ΚΑΠΗ, βιβλιοθήκη, ένα ξενοδοχείο, αθλητικό κέντρο, ανοιχτό θέατρο, αθλητικός ξενώνας, εστιατόρια, τρία πολυκαταστήματα, μπαρ και καφενεία. Υπάρχουν τέσσερις μεγάλες εκκλησίες, ο Άγιος Δημήτριος, ο Άγιος Γεώργιος, η Αγία Παρασκευή και η Αγία Θεοδώρα. Στην είσοδο του Κολινδρού είναι τα Πλωρία (Πελώρια), λόφος που έκρυβε το χωριό από το δημόσιο δρόμο (την σημερινή παλιά εθνική οδό). Όλοι σχεδόν οι κάτοικοί του είναι ντόπιοι και καλλιεργούν καπνά. Φημισμένα είναι τα κεράσια του. Στον Κολινδρό βρίσκεται και το μεγαλύτερο πλατάνι της Ελλάδας.Το 1992 ιδρύθηκε Μακεδονικό Μουσείο. Τα εγκαίνια του Λαογραφικού Μουσείου έγιναν τον Ιούλιο του 2007.
Ονομασία
Υπάρχουν τρεις διαφορετικές εκδοχές σχετικά με την προέλευση του ονόματος Κολινδρός (ή Κουλιντρό κατά την τοπική διάλεκτο). Σύμφωνα με την πρώτη, η οποία επαληθεύεται τόσο ιστορικά όσο και γλωσσολογικά, προήλθε από τη τούρκικη λέξη κουλέ, η οποία στις σλάβικες γλώσσες μετατρέπεται σε ’κόλια’ ή ’κούλια’ (και σημαίνει ’πύργος’ ή και φυλακή+άντρο=κρησφύγετο). Όντως, η ύπαρξη θεμελίων Βυζαντινού πύργου σε τοποθεσία ( η οποία φέρει και το όνομα ’πύργος’) κοντά στην εκκλησία της Αγίας Θεοδώρας επαληθεύει την εκδοχή. Ο συγκεκριμένος πύργος ’αποδομήθηκε’ επι Τουρκοκρατίας προκειμένου να φτιαχτεί η περίφραξη του κοιμητηρίου του χωριού, του Αγίου Δημητρίου. (Μάλιστα, εκείνη την εποχή η Επισκοπή έδρευε στο χωριό και πρώτος ο Δεσπότης έριξε την πρώτη πέτρα του πύργου στο έδαφος, ’αναλαμβάνοντας’, με αυτόν τον τρόπο, την ευθύνη προς τις Τουρκικές αρχές για την καταστροφή περιουσίας του Οθωμανικού κράτους. Στη συνέχεια όλοι οι άντρες του χωριού στήθηκαν σε μία γραμμή, που ξεκινούσε από την τοποθεσία του πύργου και κατέληγε στην τοποθεσία του νεκροταφείου, και πέρασαν από χέρι σε χέρι τις πέτρες μεταφέροντάς τες, έτσι, στην άλλη άκρη του χωριού. Η ημέρα εκείνη έχει μείνει ζωντανή στην τοπική ιστορική μνήμη και στην τοπική προφορική ιστορία). Το γεγονός ότι δεν υπάρχει στην Ελλάδα ούτε ένας άλλος οικισμός με το ίδιο όνομα στηρίζει αυτή την εκδοχή. Η δεύτερη (από μερικούς κατοίκους) υποστηρίζει ότι προήλθε από το κόρη, δηλ. την ύπαρξη των πολλών κορασιών, και την λέξη άντρο = Παρθενώνας.
Η τρίτη και η πιο πιθανή εκδοχή, έχει τις ρίζες της στην αρχαιότητα. Ήρθε στο φως περί το 1960, όταν στην περιοχή του Λιβαδίου Πιερίας αποκαλύφθηκε κατά την διάρκεια εκσκαφής για ανέγερση οικίας, σε βάθος 1,00 μ. μαρμάρινος τάφος κούρου με αγγεία και κτερίσματα, στην πλάκα του οποίου υπήρχε χαραγμένη η επιγραφή κούρος. Στην ανάλυση του αρχαίου αυτού ελληνικού ονόματος, δηλαδή κούρος + δέντρο = ξυλοκόπος.
Η άποψη για το φυτό κόλιανδρος είναι εντελώς αβάσιμη και κατασκευασμένη. Διότι δεν υπάρχει στην περιοχή τέτοιο φυτό ούτε υπήρξε ποτέ. Η άποψη αυτή για την ονομασία κυκλοφόρησε στην επταετία για λόγους σκοπιμότητας. (Επίσκεψη του Παττακού στον Κολινδρό το 1971, λόγω και της ύπαρξης του στρατόπεδου ανεπιθυμήτων, που ήταν κολαστήριο για τους "κρατούμενους" στρατιώτες δεν βόλευε η πρώτη πιθανότατη εκδοχή).
Στον Κολινδρό και στην συνοικία Παλιάμπελα η αρχαιολογική σκαπάνη έφερε στο φως νεολιθικό οικισμό.
Εκπαίδευση
μικρογραφία|Αγάπιος Βράτσης Το Πρώτο δημοτικό σχολείο Κολινδρού είναι εξαθέσιο και βρίσκεται στον Κολινδρό. Στέκει πλάι στο γκρεμό, που δημιουργεί η μια όχθη του ρέματος Βούθνηκα. Το πρώτο δημοτικό λειτουργεί σε ένα παλιό κτίριο νεοκλασικού ρυθμού. Απειλείται από κατολισθήσεις. Το χειμώνα του 2006, μια κατολίσθηση παρέσυρε το κτίριο των τουαλετών και μέρος του προαύλειου. Λειτουργεί ως σχολείο περίπου έναν αιώνα. Στην κεντρική σάλα του έχουν γίνει σημαντικές και ιστορικές για το χωριό εκδηλώσεις και συνελεύσεις τώρα ανακαινίστηκε και βρίσκεται σε άριστη κατάσταση. Το κτίριο είναι ένα απομεινάρι της παλιάς εποχής. Στον εμφύλιο λειτούργησε ως φυλακή και δικαστήριο. Το 1850 κτίστηκε το πρώτο διδακτήριο "εκ θεμελίων" κοντά στο κτίριο της Επισκοπής με τη γενναία χορηγία του Επισκόπου Βράτσης Αγαπίου στο χώρο όπου σήμερα βρίσκεται το σχολείο. Στα 1878 μετά την ανταρσία και την πυρπόληση της Επισκοπής φαίνεται ότι και το "Σχολείο Βράτση" όπως το έλεγαν έπαθε ανεπανόρθωτες ζημιές. Αργότερα ο Επίσκοπος Κίτρους Παρθένιος επεδίωξε να ξανακτίσει το Σχολείο, οπότε στις 14 Μαΐου του 1914 κάνει τα εγκαίνια του νέου διδακτηρίου με την βοήθεια των κατοίκων και των εξ Αμερικής Κολινδρινών. Εκτός αυτού, στην κωμόπολη υπάρχει και το 2ο Δημοτικό Σχολείο.
Πολιτισμός
Στο χωριό λάμβανε μέρος κάθε Μάιο η Γιορτή των Κερασιών, η οποία περιελάμβανε χορούς και τραγούδια. Οι εκδηλώσεις γίνονταν την περίοδο που μαζεύονται τα κεράσια. Προσφέρονταν στους συμμετέχοντες άφθονα κεράσια. Τα τελευταία χρόνια η γιορτή ατόνησε και σήμερα δεν εορτάζεται πλέον.
Κάθε χρόνο στις 28 Οκτωβρίου τελείται μεγαλόπρεπη παρέλαση που συνοδεύεται από παραδοσιακούς χωρούς.
Το Πάσχα γίνεται μια μεγάλη λιτανεία γύρω από το χωριό. Αμέσως μετά την λήξη της λειτουργείας συνηθίζεται να μοιράζονται πασχαλινά αυγά στους πιστούς. Γυρνώντας στα σπίτια τους οι κάτοικοι απολαμβάνουν το παραδοσιακό τοπικό τσουρέκι και τη ρυζόπιτα, ένα γευστικό "υποκατάστατο" του ρυζόγαλου, που γίνεται από τα περισσεύματα της ζύμης του τσουρεκιού.
Παραπομπές
Καστανια Καστανια Κατηγορία:Κωμοπόλεις του νομού Πιερίας
Panopticon
Morals reformed— health preserved — industry invigorated — instruction diffused — public burthens lightened — Economy seated, as it were, upon a rock — the gordian knot of the poor law not cut, but untied — all by a simple idea in Architecture! (Τζέρεμι Μπένθαμ (Jeremy Bentham), Panopticon. In Miran Bozovic (ed.), The Panopticon Writings, London: Verso, 1995, 29-95.)
Το Πανοπτικό είναι τύπος κτιρίου-φυλακής που σχεδιάστηκε από τον Άγγλο φιλόσοφο και κοινωνιολόγο Τζέρεμι Μπένθαμ το 1785. Η ιδέα του σχεδιασμού επιτρέπει την συνεχή επίβλεψη (-opticon) όλων ( pan-) των κρατουμένων.
Η αρχή του διαχωρισμού του χώρου σε ατομικά κελιά εφαρμόζεται για πρώτη φορά στη φυλακή του Ghent το 1775. Η πρώτη, ωστόσο, ολοκληρωμένη αρχιτεκτονική έκφραση των πειθαρχικών μεθόδων και τακτικών είναι το Πανοπτικό του Τζέρεμι Μπένθαμ, το οποίο παρουσιάστηκε στο κοινό το 1791.
Το Πανοπτικό μπορεί να χρησιμοποιηθεί «[…] χωρίς εξαίρεση, σε όλες τις εγκαταστάσεις στις οποίες ένας αριθμός ανθρώπων θα τεθεί υπό επιτήρηση σε έναν χώρο όχι πολύ μεγάλο για να καλυφθεί από κτήρια. Όσο διαφορετικός ή αντίθετος και να είναι ο σκοπός: είτε για να τιμωρηθούν οι αδιόρθωτοι, να φυλαχθούν οι άφρονες, να αναμορφωθούν οι φαύλοι, να επιβεβαιωθούν οι ύποπτοι, να εργαστούν οι άεργοι, να διατηρηθούν οι αβοήθητοι, να τύχουν περίθαλψης οι άρρωστοι, είτε για να διδαχθούν οι πρόθυμοι σε κάθε κλάδο της βιομηχανίας, ή να εκπαιδευτεί η ανερχομένη γενιά στο δρόμο της εκπαίδευσης: με μια λέξη, είτε να εφαρμοστεί στους αιώνιους φυλακισμένους στο δωμάτιο του θανάτου είτε στους προφυλακισμένους που περιμένουν τη δίκη είτε σε αναμορφωτήρια είτε σε κάτεργα είτε σε βιοτεχνίες είτε σε τρελοκομεία, είτε σε νοσοκομεία είτε σε σχολεία».
Περιγραφή του κτιρίου
Μία πολύ απλή (φαινομενικά) αρχιτεκτονική λύση δίνει την απάντηση στο ζήτημα της επιτήρησης. Πρόκειται για ένα κυλινδρικό οικοδόμημα, στην περιφέρεια του οποίου τοποθετούνται τα κελιά των τροφίμων (των ασθενών, των εργατών, των μαθητών και οποιουδήποτε άλλου επιτηρούμενου ατόμου), ενώ στο κέντρο του βρίσκεται ο πύργος των επιτηρητών, ο οποίος διαθέτει μεγάλα παράθυρα που βλέπουν προς τα κελιά. Τα κελιά, ωστόσο, δε μοιάζουν με τα παραδοσιακά μπουντρούμια. Διαθέτουν δύο παράθυρα, ένα εσωτερικό και ένα εξωτερικό. Το εσωτερικό αντιστοιχεί σε ένα από τα παράθυρα του πύργου ενώ το εξωτερικό αφήνει το φως να διαπεράσει το κελί. Παράλληλα, ο κεντρικός πύργος ελέγχου διαθέτει, πέρα από τα σκίαστρα στα παράθυρα, και διαχωριστικά στο εσωτερικό του τέτοια, ώστε να μην προδίδουν την παρουσία του επιτηρητή. Με άλλα λόγια, Το κελί διακρίνεται από πλήρη διαφάνεια ενώ ο πύργος ελέγχου από πλήρη συσκότιση. Ο επιτηρούμενος δε γνωρίζει πότε επιτηρείται.
Ο κρατούμενος στο Πανοπτικό είναι πάντα «…αντικείμενο μιας πληροφόρησης αλλά ποτέ υποκείμενο μιας επικοινωνίας». Καταρχάς, είναι μόνιμα ορατός και τοποθετημένος ακριβώς απέναντι από τον επιτηρητή, κάτι που επιτρέπει την αδιάκοπη παρακολούθηση και την άμεση αναγνώρισή του. Ταυτόχρονα, η αξονική τοποθέτηση του κελιού σε συνδυασμό με τους πλάγιους τοίχους του εμποδίζουν κάθε πλάγια ορατότητα από το εσωτερικό του. «Από την άποψη του φύλακα, το πλήθος αντικαθίσταται από μια πολλαπλότητα αριθμήσιμη και ελέγξιμη· από την άποψη των κρατουμένων, από μια μοναξιά εγκάθειρκτη και επιτηρούμενη».
Η λογική του σχεδιασμού
Η αδιαφάνεια του πύργου ελέγχου έχει, όμως, άλλο σκοπό. Ο ίδιος ο Μπένθαμ υποστήριζε πως η εξουσία πρέπει να είναι ορατή και ανεξέλεγκτη και το Πανοπτικό λειτουργεί ακριβώς έτσι. Ο κρατούμενος, αν και βλέπει διαρκώς το σημείο απ’ όπου παρακολουθείται, δεν μπορεί ποτέ να ξέρει αν πραγματικά συμβαίνει αυτό και πότε. Πρέπει, όμως, να είναι σίγουρος πως παρακολουθείται κάθε στιγμή. Ο κρατούμενος γίνεται με αυτόν τον τρόπο η βάση της ίδιας του της καθυπόταξης, επωμίζεται ο ίδιος τους καταναγκασμούς της εξουσίας και τους προσαρμόζει αυθόρμητα στον εαυτό του. Μέσα στο Πανοπτικό τα αποτελέσματα της επιτήρησης μονιμοποιούνται, είτε αυτή ασκείται συνεχώς είτε όχι. «…η τελειότητα της εξουσίας να τείνει στο να καθιστά περιττή τη συγκεκριμένη άσκησή της», γράφει ο Φουκώ. «…το αρχιτεκτονικό τούτο συγκρότημα να είναι μια μηχανή για την εγκαθίδρυση και τη στήριξη ενός είδους εξουσίας ανεξάρτητης από εκείνον που την ασκεί• κοντολογίς, οι κρατούμενοι να παγιδεύονται και να υφίστανται μιαν εξουσία της οποίας οι ίδιοι είναι οι φορείς».
Το ακριβές σχέδιο του Μπένθαμ δεν υλοποιήθηκε ποτέ, χωρίς αυτό να σημαίνει πως η γενική του μορφή δε μελετήθηκε διεξοδικά σε Ευρώπη και Αμερική. Στην πρακτική του εφαρμογή παρουσιάστηκαν πολύ σοβαρά ελαττώματα. Η θεμελιώδης αρχή του, αυτή της διαφάνειας, δεν μπορούσε να εφαρμοστεί σε μία μεγάλη κλίμακα, αφού το ένα τρίτο των κελιών ήταν χωρίς ήλιο, με συνέπεια να μην υπάρχει καλή οπτική επαφή μεταξύ του κεντρικού πύργου ελέγχου και των κελιών. Επιπλέον, ο εγκλεισμός δεν μπορούσε να γίνεται σε συνθήκες απομόνωσης, κάτι που κρίθηκε απαραίτητο για όλες σχεδόν τις φυλακές από το 19ο αιώνα και μετά.
Η αρχιτεκτονική τομή
Στην τομή του «Πανοπτικού» είναι εμφανής αυτή η χάραξη των κελιών πάνω σε έναν αυστηρό ορθοκανονικό κάνναβο που εκμηδενίζει την ανθρώπινη υπόσταση στο εσωτερικό τους και την υποτάσσει στην απόλυτη όψη του εσωτερικού του κτιρίου. Ο εγκλεισμός πίσω από τα σίδερα του κάθε κελιού επαυξάνεται από την απειλητική εικόνα των κάθετων και οριζόντιων στοιχείων της τομής που σχηματίζουν ένα νέο απροσπέλαστο οπτικό όριο. Τα κάγκελα των κελιών, το σύστημα των κάθετων υποστηλωμάτων και των πατωμάτων περιμετρικά του περιβλήματος δεν αφήνουν κανένα περιθώριο διαφυγής, το ίδιο το κτίριο επιβάλλει την καθυπόταξη στο σύστημα αξιών της κοινωνίας που ο κρατούμενος τόλμησε να αψηφήσει. Το μέγεθος του κάθε θαλάμου κράτησης όπως φαίνεται από το εσωτερικό, σε αντίθεση με τις διαστάσεις του κτιρίου, είναι μηδαμινό∙ το ίδιο και το βάθος των κελιών σε σχέση με τη διάμετρο του κτιρίου.
Μια σύγχρονη εκδοχή του Πανοπτικού
Η εξουσιαστική σχέση ανάμεσα στα κελιά και τον «πύργο ελέγχου» είναι ξεκάθαρη καθώς ο «βωμός» της εξουσίας βρίσκεται στο κέντρο, τελείως αποκομμένος από τους φυλακισμένους. Με μοναδική οπτική φυγή από το κάθε κελί προς τον «πύργο», η επιστράτευση του συναισθήματος του τρόμου- κι όχι η ίδια η παρακολούθηση- υποβάλλει συμπεριφορές υπακοής χωρίς να είναι αναγκαία η βίαιη παρέμβαση των Αρχών. Αυτό το τέχνασμα ελέγχου και παρακολούθησης που ελαχιστοποιεί τα περιθώρια ιδιωτικότητας και διαφυγής – που αναπαριστάται διαγραμματικά στο «Πανόπτικον» του Μπένθαμ, έχει υιοθετηθεί στο έπακρο στο σύγχρονο κόσμο. Σε κτίρια κύρους και εξουσίας, είτε κρατικής – κρατικά κτίρια, σωφρονιστικά ιδρύματα, στρατόπεδα, μνημεία- ή ιδιωτικής – κτίρια τραπεζών, πολυεθνικών, πολυκαταστημάτων – αλλά ακόμη και στους δρόμους και τις πλατείες των μεγαλουπόλεων η φουκωική «πανοπτική κοινωνία» καταγράφεται στη σύγχρονη εκδοχή της.
Δικτυακοί τόποι
Κατηγορία:Αρχιτεκτονική κτιρίων
Φανέλα
Παραπομπές
Κατηγορία:Εσώρουχα
Διώρυγα της Καληδονίας
μικρογραφία |Υδατοφράχτης της διώρυγας της Καληδονίας-περιοχή Fort Augustus μικρογραφία |Υδατοφράχτης της διώρυγας της Καληδονίας-περιοχή Fort Augustus Η διώρυγα της Καληδονίας είναι θαλάσσιο κανάλι μήκους 97 χλμ. στην Σκωτία, το οποίο συνδέει την βόρεια θάλασσα με τον Ατλαντικό Ωκεανό στο βόρειο μέρος της Ιρλανδικής Θάλασσας. Περιλαμβάνει πλωτές διώρυγες σύνδεσης μήκους 35 χλμ. με 29 υδατοφράκτες.
Ιστορία
Η πρώτη ιδέα του ανοίγματος του καναλιού ξεκίνησε το 1773 από τον James Watt, για να μπορέσει να υπάρξει ασφαλής διάπλους για τα ξύλινα ιστιοφόρα της εποχής, τα οποία θα απέφευγαν την διαδρομή της βόρειας ακτής. Τελικά στις 27 Ιουλίου του 1803, στο Κοινοβούλιο ψηφίστηκε  νόμος για την αδειοδότηση του έργου, και ο μηχανικός Thomas Telford κλήθηκε να  σχεδιάσει  και να κατασκευάσει το κανάλι. Το έργο ξεκίνησε από τα δύο άκρα του, δηλαδή σημείο εισόδου η πόλη Ινβερνές (Inverness) και σημείο εξόδου το Fort William. Εργάστηκαν περίπου 3000 κάτοικοι της περιοχής και τελικά το  κανάλι άνοιξε το 1822,  και κόστισε  910.000 £. Εν τω μεταξύ, η ναυπηγική βιομηχανία είχε προχωρήσει, με την κατασκευή των ατμοκίνητων πλοίων, πολλά από τα οποία ήταν πλέον πολύ μεγάλα για να χρησιμοποιήσουν το κανάλι με αποτέλεσμα την πολύ μικρή χρησιμότητά του. Κατά την διάρκεια του πρώτου παγκοσμίου πολέμου υπήρξε μια έξαρση της εμπορικής κίνησης λόγω της μεταφοράς υλικών. Σήμερα λειτουργεί κανονικά με διελεύσεις φορτηγίδων και γιοτ, θεωρείται μνημείο και το επισκέπτονται περίπου 500.000 τουρίστες το χρόνο.
Παραπομπές
Κατηγορία:Διώρυγες
Θεμισταγόρας ο Αλεξανδρεύς
Ο Θεμισταγόρας ο Αλεξανδρεύς ήταν αρχαίος Έλληνας μηχανικός και αστρονόμος.
Έργα του
Όπως μαρτυρεί το παρωνύμιό του φέρεται, ή να γεννήθηκε, ή να άκμασε στην Αλεξάνδρεια επί εποχής των Πτολεμαίων. Είχε διακριθεί στην κατασκευή ηλιακών ωρολογίων. Ένα εξ εκείνων  είναι και αυτό που διασώθηκε και είχε προσφερθεί δώρο "τω Βασιλεί Πτολεμαίω", υπό του Απολλωνίου του Απολοδότου, του μεγάλου μαθηματικού της αλεξανδρινής εποχής.
Πηγές
Κατηγορία:Αρχαίοι Έλληνες μηχανικοί Κατηγορία:Αρχαίοι Έλληνες αστρονόμοι
Φιοντόρ Γ΄ της Ρωσίας
Ο Φιόντορ Γ΄ (Фёдор III Алексеевич, 9 Ιουνίου 1661 - 7 Μαΐου 1682) διετέλεσε τσάρος του Ρωσικού Βασιλείου από το 1676 έως το 1682. Ήταν ο τρίτος γιος του τσάρου Αλεξίου και της πρώτης συζύγου του Μαρίας, αλλά ο μεγαλύτερος εν ζωή όταν ο πατέρας του απεβίωσε. Ανήκει στον οίκο των Ρομάνοφ.
Ανήλθε στο θρόνο στα δεκατέσσερά του. Όπως και οι περισσότεροι αδελφοί του, έπασχε από κάποια πολύ σοβαρή και άγνωστη ασθένεια (εικάζεται σκορβούτο) που είχε παραμορφώσει και παραλύσει τη μία πλευρά του σώματός του. Παρά την αναπηρία και το νεαρόν της ηλικίας του, διακρίθηκε για την εξαιρετική μόρφωσή του - αυτό οφείλεται κυρίως στο δάσκαλό του Συμεών Πολότσκι, το σοφότερο σλάβο μοναχό της εποχής. Γνώριζε καλά πολωνικά και λατινικά.
Παντρεύτηκε δύο φορές. Πρώτη σύζυγός του ήταν η Ουκρανή αριστοκράτισσα Αγαπία Γκρουσέβσκαγια (1680) που πέθανε από επιπλοκές μετά τον τοκετό το 1681. Την ένατη μέρα πέθανε και το βρέφος. Το Φεβρουάριο του 1682 παντρεύτηκε τη Μάρθα Απράξινα, αλλά το Μάιο πέθανε ο ίδιος. Η έλλειψη διαδόχου οδήγησε σε έντονο παρασκήνιο κι αυτό με τη σειρά του στην Εξέγερση των Στρέλτσι, η οποία έληξε με τη στέψη δύο ανήλικων συμβασιλέων: των Ιβάν Ε΄ και του Πέτρος Α΄.
Έργο
Η περίοδος της διακυβέρνησής του ήταν ειρηνική, για πρώτη φορά μετά από δεκαετίες πολέμων κι εσωτερικών ταραχών. Συγκρίνοντας τη Ρωσία με την ανατολική Ουκρανία, την οποία είχε πρόσφατα αποσπάσει ο πατέρας του από την Πολωνο-λιθουανική Κοινοπολιτεία, ο Φιοντόρ αντιλήφθηκε πόσο καθυστερημένη ήταν η χώρα του σε σύγκριση με τη Δυτική Ευρώπη. Ως συνέπεια αυτής της διαπίστωσης, χρησιμοποίησε την Ουκρανία ως γέφυρα για να φέρει τη Ρωσία εγγύτερα στη Δύση. Εισήγαγε στην Αυλή πολωνικές τελετές και ενδυμασία, χαλάρωσε την πολιτική καταστολή και περιόρισε την αυστηρότητα του Ποινικού Δικαίου. Κατήργησε το Μεστνιτσέστβο, έναν αναχρονιστικό θεσμό, βάσει του οποίου η ανέλιξη στην κρατικό μηχανισμό εξηρτάτο περισσότερο από την αρχαιότητα της οικογένειας και λιγότερο από τις ικανότητες των στελεχών. Επίσης, λίγο πριν το θάνατό του ίδρυσε την πρώτη ανώτατη σχολή του ρωσικού κόσμου, τη Σλαβική - Ελληνική - Λατινική Ακαδημία (1682), μετακαλώντας στη Μόσχα καθηγητές από τις μοναστηριακές σχολές του Κιέβου.
Μολονότι πέθανε νωρίς σε ηλικία σχεδόν είκοσι ενός ετών, ο Φιοντόρ ήταν ο πρώτος τσάρος που αφοσιώθηκε αποκλειστικά στην κάλυψη του χάσματος ανάμεσα στη Ρωσία και την Ευρώπη. Τελικά ο στόχος του θα εκπληρωνόταν λίγες δεκαετίες αργότερα από τον ετεροθαλή αδελφό του Πέτρο, αλλά με πολύ διαφορετικό τρόπο.
Εξωτερικοί σύνδεσμοι
Κατηγορία:Τσάροι της Αυτοκρατορίας της Ρωσίας Κατηγορία:Οίκος Ρομάνοφ
Διόνυσος και Αριάδνη (Βρετανικό Μουσείο)
Στην αρχαϊκή συλλογή του Βρετανικού Μουσείου εκτίθενται με αριθμό καταλόγου 311 ειδώλιο του Διονύσου και της Αριάδνης που βρέθηκε στη Ρόδο το 1889.
Περιγραφή
Το χάλκινο ανάγλυφο ειδώλιο κοσμούσε ίσως κάποια υδρία. Ο θεός Διόνυσος παρουσιάζεται άμουσος, με κατσαρά μαλλιά. Φοράει ιμάτιο από τους μηρούς και στους ώμους. Το αριστερό πόδι είναι σταυρωτό πάνω από το δεξί. Στηρίζει το αριστερό χέρι επάνω σε στήλη, ενώ στο δεξί κρατάει το κέρας της Αμαλθείας. Η Αριάδνη στρέφει το βλέμμα της προς τον Διόνυσο, ενώ ακουμπάει το δεξί χέρι της στον δεξί του ώμο. Φοράει μακρύ χιτώνα.
Ερμηνεία και ιστορική τοποθέτηση
Το έργο συμβολίζει το γάμο του Διονύσου με την Αριάδνη, ως σύμβολο της επιστροφής της άνοιξης και της καρποφορίας. Το έργο έχει όλα τα χαρακτηριστικά της ελληνικής τέχνης του 4ου αιώνα π.Χ.
Εξωτερικοί σύνδεσμοι
Κατηγορία:Ειδώλια Κατηγορία:Ελληνικά και Ρωμαϊκά εκθέματα στο Βρετανικό Μουσείο Κατηγορία:Αρχαιολογικά ευρήματα στα Δωδεκάνησα
Κάστρο του Βερρές
Το Κάστρο του Βερρές (ιταλ. Castello di Verrès, γαλ. Château de Verrès) είναι κάστρο του 14ου αιώνα σε οχυρή θέση πάνω από την ομώνυμη κωμόπολη, στην Κοιλάδα της Αόστα, στη βορειοδυτική Ιταλία. Το κάστρο έχει χαρακτηρισθεί ως ένα από τα πλέον εντυπωσιακά κτίσματα του Μεσαίωνα στην Κοιλάδα της Αόστα. Κτίσθηκε ως στρατιωτικό φρούριο από τον Υβλέ ντε Σαλάν (Yblet de Challant) μέχρι το 1390 και αποτελεί ένα από τα πρώτα παραδείγματα κάστρου που κατασκευάσθηκε ως μία ενιαία δομή, αντί ως σειρά κτισμάτων περικλεισμένων από τείχος.
Εξωτερικοί σύνδεσμοι
Βερρες Καστρο Βερρες
COBRA
Με την ονομασία COBRA (αλλιώς CoBrA ή Cobra) είναι γνωστή διεθνής καλλιτεχνική ομάδα που δημιουργήθηκε στο Παρίσι το Νοέμβριο του 1948 και υπήρξε ενεργή μέχρι το 1951. Ιδρυτές και κύριοι εκπρόσωποί της ήταν ο Άσγκερ Γιόρν, ο Κριστιάν Ντοτρεμόν και ο Κονστάντ. Το όνομα της ομάδας προέκυψε από τα αρχικά γράμματα των πόλεων καταγωγής των ιδρυτών της: Κοπεγχάγη, Βρυξέλλες και Άμστερνταμ. Η βελγική πτέρυγα της ομάδας, με ηγέτη τον Ντοτρεμόν, προήλθε από το βελγικό υπερρεαλιστικό κίνημα Le Surréalisme Révolutionnaire που ιδρύθηκε το 1947 απορρίπτοντας τον υπερρεαλισμό του Αντρέ Μπρετόν. Σημαντική συνεισφορά στην COBRA είχε επίσης ο βέλγος ζωγράφος Πιερ Αλεσίνσκι. Η ολλανδική συνεισφορά προήλθε κυρίως από την Πειραματική Ομάδα Ολλανδίας (De Experimentele Groep) που ιδρύθηκε το 1948 από τους Κόνσταντ, Κάρελ Άπελ, Κορνέιγ, Τεό Βόλφεκαμπ και Άντον Ρούσκενς.
Επηρεασμένη από τις μαρξιστικές ιδέες, αναζήτησε μέσα από πειραματικές μεθόδους νέες διαδρομές καλλιτεχνικής έκφρασης, προς μια νέα «λαϊκή τέχνη», δίνοντας έμφαση στον αυθορμητισμό και εμπνεόμενη από την παιδική ζωγραφική ή πρωτόγονες μορφές τέχνης. Αν και βραχύβια ως ομάδα, τα μέλη της ολοκλήρωσαν αρκετές εκθέσεις, άλλα συλλογικά εγχειρήματα, καθώς και δημοσιεύσεις. Το Νοέμβριο του 1949 μετονομάστηκε σε Διεθνής των Πειραματικών Καλλιτεχνών (γαλλ. Internationale des Artistes Expérimentaux) λόγω του διεθνή χαρακτήρα που αποκτούσε, με συμμετοχή καλλιτεχνών διαφόρων εθνικοτήτων. Παρά την ποικιλομορφία της ομάδας, αναπτύχθηκε τελικά στους κόλπους της ένα αναγνωρίσιμο ύφος, όπως χαρακτηριστικά αποτυπώθηκε και διαμορφώθηκε μέσα από το έργο των Γιορν, Αλετσίνσκι και Άπελ.
Δικτυακοί τόποι
Κατηγορία:Μοντέρνα τέχνη
Αγιούρ Βέντα
thumb| 260px|Ντχανβαντάρι (धन्वंतरी), αβατάρ του [[Βισνού, θεός της αγιουρβέντα]] thumb| 260px|[[Τσαράκα, ο αναθεωρητής της Αγιουρβέδα]] Η Αγιούρ Βέντα, επίσης αγιουρβέντα (η επιστήμη της ζωής) είναι μία μέθοδος η οποία ισχυρίζεται ότι θεραπεύει τον ασθενή μέσω μιας ισορροπημένης ζωής, ορθής σκέψης, δίαιτας και της χρήσης βοτάνων. Θεωρείται ένα από τα αρχαιότερα συστήματα παραδοσιακής ιατρικής στην ινδική υποήπειρο, η οποία ασκείται ως εναλλακτική μέθοδος θεραπείας σε άλλα σημεία του κόσμου. Η πρωιμότερη μορφή της στην ινδική λογοτεχνία απαντάται κατά τη βεντική περίοδο, περίπου το 600 Π.Κ.Ε., με την πραγματεία των Ατρέγια και Σουσρούτα, αν και οι ρίζες της εκτείνονται πέρα από τους ιστορικούς χρόνους, στα συμφραζόμενα της μυθολογίας, καθώς ιδρυτής της φέρεται μια μυθική ή ημι-ιστορική κατ' άλλους οντότητα, ο Ντχανβαντάρι, το μυθικό αβατάρ του Βισνού, από την ινδουιστική παράδοση. Στις Βέδες και στις Πουράνες εμφανίζεται ως ιατρός των ντέβα και θεοποιημένος προστάτης της αγιουρβεντικής ιατρικής.
Ανάπτυξη και λογοτεχνικές πηγές
Ως επιστήμη της ζωής η Αγιούρ Βέντα επεδίωξε στο σύνολο της εξελικτικής της πορείας μέσα στον χρόνο τη γνώση της συνδυασμένης κατάστασης του σώματος, των αισθήσεων, του νου και της ψυχής. Σύμφωνα με την Αγιούρ Βέντα η κακή υγεία είναι αποτέλεσμα εξωτερικών τοξινών και παθογενών καταστάσεων και διατάραξης του μεταβολισμού, καθώς και του ανοσοποιητικού συστήματος. Η Αγιούρ Βέντα αναπτύχθηκε από την Αθάρβα Βέντα, η οποία σχετίζεται κυρίως με την επιστήμη και τις εφαρμογές της. Έτσι, ο μύθος αναφέρει πως αφού απαρνήθηκε την ευγενική του καταγωγή ως πρίγκηπας του Κάζι, ο Ντχανβατάρι αποσύρθηκε στο δάσος, όπου υπαγόρευσε την Αγιούρ Βέντα στον Σουσρούτα.
Στην Τακσασίλα, κοντά στον ποταμό Τζχέρουμ, βρισκόταν η δεύτερη αρχαία σχολή της ιατρικής υπό τον Ατρέγια, ο οποίος πιστεύεται ότι διδάχθηκε την Αγιούρ Βέντα κατευθείαν από τον Μπχαρα­ντβάτζα. Ο Ατρέγια έγραψε μια πραγματεία για την ιατρική και οι απόψεις του περιέχονται σε 46.500 στίχους. Η βουδιστική παράδοση υποδεικνύει την ύπαρξη δύο με­γάλων σχολών στην Ινδία κατά τη διάρκεια της βεντικής περιόδου, στις οποίες διδασκόταν η ιατρική, η αστρονομία, τα μαθηματικά και η φιλοσοφία. Ανατολικά του ποταμού Γκάνγκα βρισκόταν η πόλη Βαρανάσι, στην οποία ο Σουσρούτα ασκούσε την ιατρική. Έχοντας διδαχθεί την ανατομία από τον Ατρέγια, ο Σουσρούτα κατέγραψε στην πραγματεία Σουσρούτα Σαμχίτα τις διαφορές ανάμεσα στις δικές του τεχνικές και εκείνες του Ατρέγια. Η πραγματεία του στη χειρουργική δείχνει ότι εισήγαγε ανανεωτικές τάσεις στη χειρουργική, καθώς και ιδιάζουσες περιπτώσεις ρινοπλαστικής που παρακολούθησαν πολύ αργότερα Βρετανοί γιατροί του 18ου αιώνα να εκτελούνται με τον παραδοσιακό τρόπο.
Η αναθεώρηση του Τσαράκα
Μεγάλη ήταν, επίσης, η προσφορά του Τσαράκα, αστρονόμου, φιλόσοφου και ιατρού του 2ου Π.Κ.Ε. αι., στο αρχαίο ιατρικό σύστημα. Ως ιατρός του βασιλέα Κανίσκα, ο Τσαράκα φέρεται ότι αναθεώρησε την Ατρέγια Σαμχίτα. Οι συμπληρώσεις και αναθεωρήσεις του Τσαράκα σε 120 κεφάλαια σχετίζονται με τα συμπτώματα, τις διαγνώσεις και τη θεραπεία ασθενειών της καρδιάς, του στήθους, της κοιλιακής χώρας, των γεννητικών οργάνων και των άκρων. Η πλατιά γνώση του Τσαράκα είναι εμφανής και μόνον από τις οδηγίες του για την κατασκευή νοσοκομείων, τη διατήρηση υγιεινής ατμόσφαιρας και σε λεπτομέρειες όπως η απασχόληση των παιδιών με παιχνίδια. Οι λεπτομέρειες αυτού του συστήματος θεραπείας συντέθηκαν τελικά σε τρία σημαντικά κείμενα, γνωστά στην Αγιούρ Βέντα ως πρεσβύτερη τριάδα (vriddha traya) και είναι η Τσαράκα Σαμχίτα, η Σουσρούτα Σαμχίτα που προαναφέρθηκαν και η Αστάνγκ Χριντάγια Σαμχίτα. Εκτός της πρεσβύτερης τριάδας υπάρχει και μια συμπληρωματική τριάδα κειμένων, γνωστή ως νεότερη τριάδα (laghu traya) και περιλαμβάνει την Μιντχάβα-νιντάνα, τη Σαρανγκντχάρ Σαμχίτα και την Μπχαβαπρακάς Νιγκχάντου.
Σε όλα τα κείμενα περιγράφονται βασικές αρχές της υγείας και της ασθένειας, τρόποι διαχείρισης της ασθένειας, ανατομία και φυσιολογία, υγιεινή, materia medica, φαρμακολογία και θεραπευτική, βοτανοθεραπεία, φαρμακευτική, και σύνθεση φυτικών και ορυκτών ιαμάτων. Οι ασθένειες ταξινομούνται σύμφωνα με τα συστήματα και τις λειτουργίες των οργάνων. Ειδικότητες όπως η χειρουργική, η παιδιατρική, η γυναικολογία, η τοξικολογία και η φαρμακολογία, η οφθαλμολογία, η ωτορινολαρυγγολογία, η γηριατρική, η ευγονική και η ψυχιατρική, καθώς και η τοξικολογία είναι τομείς που αναπτύσσονται λεπτομερώς στα συμφραζόμενα της Αγιούρ Βέντα.
Η Αγιούρ Βέντα στο ινδουιστικό πολιτισμικό εννοιολογικό πλαίσιο αποκαλείται συχνά η «Μητέρα Όλων των Θεραπειών», καθώς εκτιμάται ότι υπήρχε ως σύστημα πριν από 6.000 χρόνια. Είναι προϊόν της βεντικής περιόδου του ινδικού πολιτισμού και διδασκόταν προφορικά από δάσκαλο σε μαθητή. Αν και καταγράφηκαν πολλά από τα στοιχεία της, σήμερα δεν μπορούμε να έχουμε πρόσβαση σε ένα μεγάλο μέρος της θεωρίας και της πρακτικής της, που χάθηκε μέσα στους αιώνες. Ωστόσο, φέρεται ότι έχει αφήσει τη σφραγίδα της πάνω σε αρκετούς τομείς της αλλοπαθητικής και της ομοιοπαθητικής ιατρικής, καθώς και σε διάφορα είδη εναλλακτικής θεραπείας.
Βασικό περίγραμμα της αγιουρβέντα
Συνοπτικά, η Αγιούρ Βέντα δίνει έμφαση στην πρόληψη και ενθαρρύνει τη διατήρηση της υγείας μέσω μιας ισορροπημένης ζωής, ορθής σκέψης, δίαιτας και της χρήσης βοτάνων. Η γνώση της συγκεκριμένης θεραπευτικής μεθόδου μάς βοηθά να καταλάβουμε πώς μπορούμε να χτίσουμε την ισορροπία του σώματος, του νου και της συνείδησης σύμφωνα με την ατομική μας ιδιοσυγκρασία. Σύμφωνα με την Αγιουρβέντα κάθε άτομο αφήνει ένα μοναδικό αποτύπωμα στον χώρο, διαθέτει ένα μοναδικό ενεργειακό δυναμικό, αλλά και έναν, επίσης, μοναδικό τρόπο με τον οποίο διαχειρίζεται αυτή την ενέργεια.
Υπάρχουν πολλοί παράγοντες, τόσο εσωτερικοί όσο και εξωτερικοί, που επενεργούν στα ανθρώπινα όντα διαταράσσοντας την εσωτερική ισορροπία της ιδιοσυγκρασίας τους. Παραδείγματα αυτών των συγκινησιακών και φυσικών εντάσεων μπορεί να αναζητήσει ο καθένας μας στη συναισθηματική του κατάσταση, στις τροφικές επιλογές και τη δίαιτά του, στην εναλλαγή των εποχών και του κλίματος, σε φυσικά τραύματα, στο εργασιακό περιβάλλον και τις οικογενειακές του σχέσεις. Από τη στιγμή που γίνουν αντιληπτοί αυτοί οι παράγοντες, είναι δυνατόν κατά την αγιουρβεντική οπτική να πάρει κανείς τα κατάλληλα μέτρα και να εκμηδενίσει ή να ελαχιστοποιήσει τα αποτελέσματά τους. Μπορεί, επίσης, να εγκαθιδρύσει και πάλι την πρωτογενή του ισορροπία. Η ισορροπία είναι η φυσική τάξη των πραγμάτων. Η ανισορροπία αντιπροσωπεύει τη διαταραχή. Η υγεία είναι ισορροπία, η ασθένεια διαταραχή. Μέσα στο σώμα μας υπάρχει μια διαρκής αλληλεπίδραση ανάμεσα στην ισορροπία και τη διαταραχή. Από τη στιγμή που γίνει κατανοητή η φύση και η δομή της διαταραχής, είναι δυνατόν να επανεγκαθιδρυθεί η ισορροπία. Αυτό είναι το βασικό σκεπτικό της Αγιούρ Βέντα.
Εξωτερικοί σύνδεσμοι
Κατηγορία:Εναλλακτική ιατρική Κατηγορία:Παραδοσιακή ιατρική
Ελληνορθόδοξο Νεκροταφείο της Χαλκηδόνας
Το Ελληνορθόδοξο Νεκροταφείο του Καντίκιοϊ (Kadıköy) (στα τουρκικά: Kadıköy Rum Ortodoks Mezarlığı) είναι χριστιανικό νεκροταφείο στην Κωνσταντινούπολη.
Το 1864, μετά την απόφαση να μετακινηθούν οι ταφικοί χώροι από τους οικισμούς ως αποτέλεσμα των επιδημιών χολέρας, περίπου 10.000 τετραγωνικά μέτρα γης στο Ουζουνχαγίρ παραχωρήθηκαν στην ελληνική κοινότητα Καντίκιοϊ, μαζί με άλλες μειονοτικές κοινότητες. Βρίσκεται δίπλα στο καθολικό νεκροταφείο Καντίκιοϊ και το Αρμενικό νεκροταφείο Καντίκιοϊ σε παρακείμενα οικόπεδα σε μια έκτση έκταση μεταξύ των οδών Taşocağı και Zeamet.
Η άδεια για την ανέγερση εκκλησίας στην παραχωρηθείσα γη δόθηκε το 1898. Ο Παύλος Μακσούτοφ, ο Πρώτος Γραμματέας της Ρωσικής Πρεσβείας τότε, συμμετείχε προσωπικά στη λήψη της απαραίτητης οικοδομικής άδειας.
Το νεκροταφείο και η εκκλησία σε αυτό είναι αφιερωμένα στον Πατριάρχη Ιγνάτιο. Το εξωτερικό του ναού φέρει τα χαρακτηριστικά των ρωσικών εκκλησιών. Η εσωτερική του κάτοψη είναι τρίκλιτη βασιλική με τρούλο. Στο νεκροταφείο υπάρχει επίσης ένα οστέινο σπίτι, το οποίο χτίστηκε για τη συντήρηση των οστών που συγκεντρώθηκαν από παλιούς και αζήτητους τάφους.
Μαζί με τα μέλη της ελληνικής κοινότητας, στο νεκροταφείο έχουν ταφεί και πιστοί από άλλες ορθόδοξες χριστιανικές εθνικότητες.
Εξωτερικοί σύνδεσμοι
Κατηγορία:Σελίδες με μη επιθεωρημένες μεταφράσεις Κατηγορία:Νεκροταφεία στην Κωνσταντινούπολη Νεκροταφειο
HTTP 403
Στο πρωτόκολλο HTTP που χρησιμοποιείται στο World Wide Web, το 403 Forbidden είναι ένας κωδικός κατάστασης HTTP που επιστρέφεται από έναν διακομιστή Web, όταν ένας χρήστης ζητά μια ιστοσελίδα ή μέσο στο οποίο ο διακομιστής δεν τους επιτρέπει την πρόσβαση. Με άλλα λόγια, ο διακομιστής μπορεί να προσπελάσει, αλλά να αρνηθεί τελικά να επιτρέψει την πρόσβαση στη σελίδα.
Αυτή η απάντηση επιστρέφει ο Apache web server, όταν οι λίστες καταλόγων έχουν απενεργοποιηθεί. Ο Microsoft IIS απαντά με τον ίδιο τρόπο, όταν αρνούνται οι λίστες καταλόγων. Η ίδια απάντηση μπορεί επίσης να επιστραφεί από το διακομιστή, εάν ο πελάτης εξέδωσε ένα αίτημα με την μέθοδο WebDAVPROPFIND, αλλά δεν προσδιόρισε ταυτόχρονα την απαιτούμενη τιμή στη μεταβλητή Βάθος (Depth), ή δήλωσε τιμή στο Βάθος "infinity" (άπειρο).
Λόγοι για τον κωδικό κατάστασης HTTP 403: Forbidden
Ο κωδικός κατάστασης HTTP 403 χρησιμοποιείται από τον διακομιστή για να δηλώσει ότι η πρόσβαση στον αιτούμενο πόρο απαγορεύεται. Αυτός ο κωδικός κατάστασης ενεργοποιείται για διάφορους λόγους και σημαίνει ότι, ενώ ο διακομιστής κατανόησε το αίτημα, αρνείται να χορηγήσει πρόσβαση.
Ο κωδικός κατάστασης 403 μπορεί να εμφανιστεί για τους ακόλουθους λόγους:
Σημειώσεις
<references group="Σημ." />
Εξωτερικοί σύνδεσμοι
Κατηγορία:Διαδίκτυο Κατηγορία:Σφάλματα υπολογιστών
Εξώεργη αντίδραση
Μια εξώεργη αντίδραση είναι μια χημική αντίδραση όπου η μεταβολή στην ελεύθερη ενέργεια είναι αρνητική (υπάρχει μια καθαρή έκλυση ελεύθερης ενέργειας), που δείχνει μια αυθόρμητη αντίδραση. Για διεργασίες που λαμβάνουν χώρα κάτω από συνθήκες σταθερής πίεσης και θερμοκρασίας, χρησιμοποιείται η ελεύθερη ενέργεια Γκίμπς, ενώ η ενέργεια Χέλμχολτζ χρησιμοποιείται για διεργασίες που λαμβάνουν χώρα κάτω από συνθήκες σταθερού όγκου και πίεσης.
Συμβολικά, η έκλυση της ελεύθερης ενέργειας, G, σε μια εξώεργη αντίδραση (σε σταθερή πίεση και θερμοκρασία) παριστάνεται ως
Πιο γενικά, οι όροι εξώεργος και ενδόεργος συσχετίζονται με τη μεταβολή της ελεύθερης ενέργειας σε οποιαδήποτε διεργασία, όχι μόνο σε χημικές αντιδράσεις. Ένα παράδειγμα εξώεργης αντίδρασης είναι η κυτταρική αναπνοή.
Αντίθετα, οι όροι εξώθερμος και ενδόθερμος συσχετίζονται με τη συνολική ανταλλαγή της θερμότητας κατά τη διάρκεια μιας διεργασίας.
Παραπομπές
Κατηγορία:Θερμοχημεία
Too Drunk to Fuck
Το Too Drunk to Fuck είναι τραγούδι του αμερικανικού πανκ συγκροτήματος Dead Kennedys. Κυκλοφόρησε σε σινγκλ, το τέταρτο του συγκροτήματος (μετά το «Kill the Poor»), τον Μάιο του 1981 από τις δισκογραφικές εταιρείες Alternative Tentacles (στις ΗΠΑ) και Cherry Red (στη Βρετανία). Στην πίσω όψη του, υπήρχε το τραγούδι «The Prey». Και τα δύο τραγούδια συμπεριελήφθησαν στο άλμπουμ-συλλογή με σπάνια κομμάτια του συγκροτήματος, με τίτλο Give Me Convenience or Give Me Death (1987).
Ο αντίκτυπος της κυκλοφορίας
thumb|left|380px|Συλλεκτική κονκάρδα του τραγουδιού Το σινγκλ ανέβηκε μέχρι τη θέση 36 του βρετανικού Singles Chart, παρόλο που δε βρισκόταν στα ράφια όλων των καταστημάτων δίσκων, λόγω του προκλητικού τίτλου του. Ήταν το πρώτο σινγκλ που εισήλθε στο UK Top 40, και έφερε τη λέξη «fuck» στον τίτλο. Είχε απαγορευτεί από το Radio 1 του BBC. Στις σχετικές λίστες των τσαρτ εκείνου του καιρού αναφερόταν συνήθως ως «Too Drunk to» (Πολύ μεθυσμένος για να). Όταν έφτασε στο Top 40, ο παρουσιαστής Tony Blackburn το ανέφερε λέγοντας απλώς πως ήταν «ένα δισκάκι από ένα συγκρότημα που ονομάζεται Dead Kennedys». Οι Dead Kennedys εφοδίαζαν ορισμένα καταστήματα δίσκων που θεωρούσαν τον τίτλο του σινγκλ προσβλητικό με αυτοκόλλητα που ανέγραφαν: «Προσοχή: Είσαι το θύμα ενός ακόμα δυσκοίλιου λιανοπωλητή που φοβάται μήπως και πάθει κάτι το μυαλό σου επειδή θα σου αποκαλυφθεί ο τίτλος αυτού του δίσκου, γι' αυτό ξεκολλήστε αργά και δείτε …» Πολλοί νεαροί πανκ είχαν συλληφθεί από τη βρετανική αστυνομία, επειδή κυκλοφορούσαν με μπλουζάκια που είχαν επάνω τους τυπωμένο τον τίτλο του τραγουδιού.
Εξωτερικοί σύνδεσμοι
Κατηγορία:Τραγούδια του 1981 Κατηγορία:Singles του 1981 Κατηγορία:Τραγούδια των Dead Kennedys Κατηγορία:Λογοκρισία στη μουσική Κατηγορία:Τραγούδια με θέμα το αλκοόλ
Ρουθ Κλίγκμαν
Η Ρουθ Κλίγκμαν (Ruth Kligman, 25 Ιανουαρίου 1930 - 1η Μαρτίου 2010) ήταν Αμερικανίδα ζωγράφος.Γεννήθηκε στο Νιούαρκ του Νιού Τζέρσεϊ. Υπήρξε μοντέλο αλλά και σύντροφος διαφόρων διασήμων άλλων ζωγράφων, ενώ υπήρξε σύζυγος του Ισπανού ζωγράφου Κάρλος Σανσεγούνδο.
Το 1956, την περίοδο που ήταν μοντέλο αλλά και σύντροφος του Τζάκσον Πόλοκ, κατάφερε να γλιτώσει από το τροχαίο δυστύχημα στο οποίο σκοτώθηκε ο ζωγράφος. Αργότερα θα αφηγηθεί την περιπέτεια εκείνης της νύχτας στο βιβλίο της «Love Affair: A Memoir of Jackson Pollock» (1974) Υπήρξε σύντροφος του Βίλεμ ντε Κούνινγκ, ο οποίος την απεικόνισε στο έργο του «Ruth's Zowie», ενώ πορτρέτα της έχουν δημιουργήσει και οι Ίρβινγκ Πεν και Ρόμπερτ Μάππλετχορπ. Ο Άντι Γουόρχολ την αναφέρει αρκετές φορές στα ημερολόγιά του, ενώ η ίδια είχε κάνει πρόταση γάμου στον Τζάσπερ Τζόουνς.
Εργαζόταν ως ζωγράφος στη Νέα Υόρκη, ενώ στα έργα της περιλαμβάνονται οι σειρές «Joan of Arc» και «Light and Demon».
Εξωτερικοί σύνδεσμοι
Κατηγορία:Αμερικανίδες ζωγράφοι
Ο πόλεμος της Τροίας δεν θα γίνει
Το έργο επιδιώκει να αποκρυπτογραφήσει τα κίνητρα του επικείμενου Β' Παγκοσμίου Πολέμου, ως προειδοποίηση και έκκληση για ειρήνη. Με πρόσχημα τον μύθο της Ιλιάδας, ο συγγραφέας αναδεικνύει την επικίνδυνη άνοδο της βίας στην Ευρώπη, τον κυνισμό των πολιτικών καθώς και τη χειραγώγηση των συμβόλων και της έννοιας του νόμου.
Συγγραφή
Ο Ζιρωντού δίστασε για μεγάλο χρονικό διάστημα σχετικά με τον τίτλο του έργου - με εναλλακτικούς τίτλους, όπως Πρόλογος στην Ιλιάδα - λόγω του μήκους του αρχικού τίτλου, ο οποίος τελικά επικράτησε.
Περίληψη υπόθεσης
μικρογραφία|250x250εσ|Τοιχογραφία της προφητείας της Κασσάνδρας με την παρουσία του Έκτορα, [[Πομπηία]] Το έργο διαδραματίζεται μια μέρα πριν από το ξέσπασμα του Τρωικού πολέμου μέσα στις πύλες της πόλης της Τροίας. Παρουσιάζει τον αγώνα του Έκτορα, μεγαλύτερου γιου του βασιλιά της Τροίας Πρίαμου που μόλις επέστρεψε από έναν πόλεμο, ο οποίος με την υποστήριξη των γυναικών της Τροίας προσπαθεί να αποτρέψει τον πόλεμο με τους Έλληνες που ο στρατός τους έχει παραταχθεί προ των πυλών. Η σύζυγος του Έκτορα Ανδρομάχη είναι έγκυος και αυτό ενισχύει την επιθυμία του για ειρήνη.
Μαζί με τη μητέρα του Εκάβη, ο Έκτορας ηγείται της αντιπολεμικής επιχειρηματολογίας και προσπαθεί να πείσει τον αδερφό του Πάρι να επιστρέψει στους Έλληνες την όμορφη αλλά ανόητη αιχμάλωτη Ελένη. Ο συγγραφέας παρουσιάζει την Ελένη όχι μόνο ως αντικείμενο πόθου, αλλά ως την επιτομή του ίδιου του πεπρωμένου. Ισχυρίζεται ότι μπορεί να δει το μέλλον, βλέποντας αυτό που είναι αποτυπωμένο στο μυαλό της, και βλέπει τον πόλεμο. Για τον Έκτορα, η Ελένη σημαίνει μόνο πόλεμο και καταστροφή. Αλλά για τους άλλους Τρώες, με επικεφαλής τον ποιητή Δημόδοκο, αντιπροσωπεύει μια ευκαιρία για δόξα και ανυπομονούν να πολεμήσουν γι' αυτήν.
Η συμφωνία ειρήνης που διαπραγματεύεται ο Έκτορας με τον Έλληνα Οδυσσέα αποτυγχάνει και στο τέλος του έργου, η κυνική πρόβλεψη της Κασσάνδρας ότι ο πόλεμος δεν μπορεί να αποφευχθεί αποδεικνύεται σωστή.
Παραπομπές
Κατηγορία:Γαλλικά θεατρικά έργα
Λαθρεμπόριο
Γενικά με τον όρο λαθρεμπόριο (λαθραίο - κρυφό + εμπόριο) χαρακτηρίζεται οποιασδήποτε μορφής επιχειρούμενο εμπόριο κατά παράβαση κείμενης νομοθεσίας, η καταστρατήγησης αυτής, με απώτερο σκοπό την αποφυγή πληρωμής δασμών. Στην πράξη αποτελεί εξαπάτηση των Αρχών ενός κράτους κατά την εισαγωγή ή εξαγωγή εμπορευμάτων.
Γενικά
Το λαθρεμπόριο γίνεται κυρίως σε είδη υποκείμενα σε βαρείς δασμούς, ή φόρους κατανάλωσης, σε τυχόν είδη μονοπωλίου, (αν τέτοιο υφίσταται), σε αρχαιότητες, καθώς και σε απαγορευμένα είδη εμπορίας, ή εισαγωγής. Τέτοια για παράδειγμα είναι πάσης φύσεως αντικείμενα πολυτελείας, κοσμήματα, ποτά, γούνες, αυτοκίνητα, καπνός, τσιγάρα, πετρέλαιο κ.λπ., ή απαγορευμένα ελεύθερης εμπορίας είδη όπως όπλα, ναρκωτικά, εκρηκτικά, κ.λπ.
Το λαθρεμπόριο χαρακτηρίζεται στις περισσότερες νομοθεσίες του κόσμου ως ιδιώνυμο φορολογικό ποινικό αδίκημα (έγκλημα) που στοιχειοθετείται με την απόπειρα διαφυγής, ή αποφυγής της υποχρέωσης, με παράνομες ενέργειες ή και παραλείψεις, τόσο των υπόχρεων, όσο επίσης και των αρμοδίων οργάνων καταστολής. Ανάλογα του αντικειμένου επί του οποίου επιχειρείται λαθρεμπόριο λαμβάνει τούτο ίδια ονομασία, π.χ. λαθρεμπόριο τσιγάρων, λαθρεμπόριο όπλων, λαθρεμπόριο ναρκωτικών, κ.λπ.
Άλλες χώρες τηρούν ενιαία τελωνειακή νομοθεσία με όλα τα είδη του λαθρεμπορίου, άλλες τηρούν επιμέρους νομοθεσίες για κάθε είδος εξ αυτών και τέλος άλλες, οι περισσότερες μεταξύ των οποίων και η Ελλάδα, μια γενική τελωνειακή νομοθεσία για όλα τα «υποκείμενα» σε δασμούς εμπορεύματα και μια ειδικότερη για τα απαγορευμένα είδη εμπορίας, προκειμένου να δύνανται να επιλαμβάνονται κατά τόπο πολλές διωκτικές Αρχές.
Ορισμοί
Ειδικότερα, έναντι του γενικού όρου «λαθρεμπόριο», ο ελληνικός όρος λαθρεμπορία χαρακτηρίζει μία προς μία τις πράξεις αυτού θεωρούμενες ως «φορολογική απάτη» κατά το χρόνο της κυκλοφορίας συγκεκριμένων κάθε φορά υποκείμενων εμπορευμάτων.
Σε γενικές γραμμές, σύμφωνα και με τον Τελωνειακό Κώδικα, λαθρεμπορία χαρακτηρίζεται η εισαγωγή, ή η εξαγωγή από τα σύνορα του κράτους, πραγμάτων υποκειμένων σε εισαγωγικό δασμό, ή τελωνειακό τέλος, ή φόρο, ή άλλο δικαίωμα, χωρίς έγγραφη άδεια τελωνειακής Αρχής, ή ακόμα και η διενεργούμενη σε τόπο και χρόνο άλλο από τον καθοριζόμενο. Ομοίως και κάθε ενέργεια που αποβλέπει να στερήσει το Δημόσιο από δασμούς, τέλη, φόρους και δικαιώματα επί εισαγομένων εκ του εξωτερικού, ή εξαγομένων προς τούτο, εμπορευμάτων, έστω και αν ακόμα έχουν εισπραχθεί σε τόπο και χρόνο διάφορο από εκείνον που προβλέπει ο σχετικός νόμος.
Περιπτώσεις λαθρεμπορίας
Σύμφωνα με την υφιστάμενη νομοθεσία των περισσοτέρων κρατών περιπτώσεις λαθρεμπορίας είναι:
Το αδίκημα της λαθρεμπορίας
Βασικός όρος της λαθρεμπορίας είναι η δόλια προαίρεση, με σκοπό τη στέρηση των νομίμων δικαιωμάτων του Δημοσίου. Γενικά στις τελωνειακές νομοθεσίες ο δόλος τεκμαίρεται αυτούσια εκ του τρόπου της τέλεσης παράβασης ορισμένων διατάξεων, ή απλούστερα αρκεί η παραβίαση των σχετικών νόμων για τη στοιχειοθέτηση της λαθρεμπορίας. Συνεπώς στις παραπάνω εννέα εκτεθείσες περιπτώσεις λαθρεμπορίας οι δικαστές δεν διαθέτουν περιθώρια αναζήτησης αποδείξεων δόλου, αλλά κατά τεκμήριο τοποθετούνται επ΄ αυτών, νομικά, άνευ ανταποδείξεων.
Στοιχεία του αδικήματος
Τα στοιχεία του αδικήματος της λαθρεμπορίας διακρίνονται σε υποκειμενικά και σε αντικειμενικά.
Εξωτερικοί σύνδεσμοι
Λαθρεμποριο Κατηγορία:Οικονομικά Κατηγορία:Λαθρεμπόριο Κατηγορία:Δραστηριότητες οργανωμένου εγκλήματος
You Keep on Moving
Το You Keep on Moving είναι τραγούδι του χαρντ ροκ συγκροτήματος Deep Purple, το ένατο και τελευταίο κομμάτι του δίσκου "Come Taste the Band", ο οποίος κυκλοφόρησε τον Οκτώβριο του 1975 μέσω της Purple Records στην Ευρώπη και της Warner στην Αμερική.
Σινγκλ
Μαζί με τον δίσκο, κυκλοφόρησε σε μορφή 7" βινυλίου το σινγκλ του τραγουδιού, με το "Dealer" στη δεύτερη πλευρά στην Ευρώπη και τη Νέα Ζηλανδία, με το "Gettin' Tighter" στην Ιταλία ένα μήνα αργότερα, με το "Comin' Home" στην Ιαπωνία τον Δεκέμβριο του 1975 και με το "Love Child" στη Μεγάλη Βρετανία, στις 12 Μαρτίου 1976.